1610

Árið **1610** (**MDCX** í rómverskum tölum) var ár sem hófst á föstudegi samkvæmt gregoríska tímatalinu eða mánudegi samkvæmt júlíanska tímatalinu.
## Ísland
* Jón Sigurðsson varð skólameistari í Skálholti.

## Erlendis

### Janúar
* 7. janúar - Galileo Galilei uppgötvaði tungl Júpíters; Íó, Evrópu og Kallistó.
* 13. janúar - Galileo Galilei uppgötvaði Ganýmedes.
### Febrúar
* 8. febrúar - Kaþólska bandalagið í Þýskalandi ákvað að koma upp her undir stjórn Maximilíans af Bæjaralandi.
* 11. febrúar - Hinrik 4. Frakkakonungur hét Mótmælendabandalaginu stuðningi sínum á fundi í Schwäbisch Hall.

### Mars
* 12. mars - Sænskur her undir stjórn Jacob de la Gardie frelsaði Moskvu í slagtogi við Rússa. En Pólsk-lítáíska samveldið hafði lagt borgina undir sig.
* 13. mars - Galileo Galilei gaf út niðurstöður fyrstu athugana sinna með sjónauka í ritinu *[[Sidereus Nuncius]]*.
### Apríl
* 24. apríl - Hollenska Austur-Indíafélagið fékk verslunarleyfi í Pulicat á Indlandi.
### Maí

* 14. maí - Hinrik 4. Frakkakonungur var myrtur í París af kaþólska öfgamanninum Jean-François Ravaillac.

### Júní
* 6. júní - Frans frá Sales og Jóhanna frá Chantal stofnuðu Þingmaríuregluna í Annecy. 
* 7. júní - Eftirlifandi landnemar í Jamestown ákváðu að yfirgefa nýlenduna og snúa aftur til Englands.
* 10. júní - Fyrstu hollensku landnemarnir settust að á Manhattaneyju.
* 10. júní - Floti Thomas West kom með nýja landnema til Jamestown. Við það urðu bæjarbúar 300 talsins.
* 24. júní - Henri Membertou, höfðingi Mi'kmaq-ættbálksins, var fyrsti frumbygginn til að vera skírður til kristni. 
### Júlí

* 4. júlí - Sænsk-rússneskur her beið ósigur fyrir Pólsk-litháíska samveldinu í orrustunni við Klusjino.
* 5. júlí - John Guy hélt af stað ásamt hópi enskra landnema til Nýfundnalands þar sem þeir ætluðu að stofna nýlendu.
### Ágúst
* 3. ágúst - Henry Hudson kom í fyrsta sinn í Hudson-flóa sem hann taldi vera Kyrrahafið.
* 9. ágúst - Landnemar frá Jamestown réðust á bæ Paspahegh-indíána, myrtu tugi þeirra, rændu konu Powhatans höfðingja og börnum hennar og myrtu þau öll skömmu síðar. Þar með hófst Stríð Englendinga og Powhatana. 
* Ágúst - Ingermanlenska stríðið hófst milli Svíþjóðar og Rússlands.
### September
* 2. september - Prússland tók upp gregoríska tímatalið.
* 8. september - Gabríel Báthory sigraði Radu 10. Șerban, fursta af Vallakíu, og hrakti hann í útlegð.
* 19. september - Friðrik varð kjörfursti í Pfalz við lát föður śins.
* 21. september - Pólskur her lagði Moskvu undir sig og hélt borginni næstu tvö árin.

### Október
* Október - Svíþjóð og Rússland gerðu með sér vopnahlé.
* 17. október - Loðvík 13. var krýndur konungur Frakklands.

### Nóvember
* 8. nóvember - Galdramál - 6 eru brennd á báli fyrir gldra á Spáni eftir 2 ára dómsmál.
* 16. nóvember - Karl 9. undirritaði vopnahléssamning við Rússa í Ivangorod.
### Desember

* 1.-23. desember - Stéttaþing var haldið í Örebro þar sem sextán ára gamall ríkisarfinn, Gústaf Adolf, las upp ræðu konungs í stað föður síns sem var veikur.
* 19. desember - Pieter Both kom til Batam þar sem hann reisti höfuðstöðvar fyrir hollensk yfirráð í Indónesíu.
* 29. desember - Elísabet Báthory, hertogaynja í Transylvaníu, var handtekin, ákærð fyrir að hafa pyntað og myrt þjónustufólk sitt.

### Ódagsettir atburðir
* Nurhaci, leiðtogi Mansjú-veldisins rauf tengsl við Ming-veldið í Kína.
* Franski stjörnufræðingurinn Nicolas-Claude Fabri de Peiresc uppgötvaði Óríon-stjörnuþokuna.
* Franski ævintýramaðurinn Étienne Brûlé uppgötvaði Huron-vatn.
* Borgin Santa Fe í  Nýju-Mexíkó var stofnuð.
* Malíveldið lagðist af.

## Fædd
* 13. janúar - María Anna af Austurríki, erkihertogaynja og landstjóri í Bæjaralandi (d. 1665).
* 13. febrúar - Jean de Labadie, franskur dulspekingur (d. 1674).
* 1. mars - John Pell, enskur stærðfræðingur (d. 1685).
* 4. mars - William Dobson, enskur listmálari (d. 1646).
* 22. apríl - Alexander 8. páfi (d. 1691).
* 14. júlí - Ferdinand 2. de'Medici, stórhertogi yfir Toskana (d. 1670).
* 30. júlí - Lorens von der Linde, sænskur hermarskálkur (d. 1670).
* 10. desember - Adriaen van Ostade, hollenskur listmálari (d. 1685).
* 12. desember - Heilagur Basil frá Ostrog, serbneskur dýrlingur (d. 1671).
* 18. desember - Charles du Fresne, franskur textafræðingur (d. 1688).

## Dáin

* 20. mars - Anna María Vasa, dóttir Gústafs Vasa (f. 1545).
* 11. maí - Matteo Ricci, ítalskur trúboði (f. 1552).
* 14. maí - Hinrik 4. Frakkakonungur myrtur af trúarofstækismanninum François Ravaillac (f. 1553).
* 14. júlí - Francisco Solano, spænskur trúboði (f. 1549).
* 18. júlí - Michelangelo Merisi da Caravaggio, ítalskur listmálari (f. 1571).
* 11. desember - Falski Dímitríj 2.
* 21. desember - Katrín Gústafsdóttir Vasa, dóttir Gústafs Vasa (f. 1539).

## Tenglar